Jacinto Argaya

Jacinto Argaya Goicoechea, nado en Bera o 28 de novembro de 1903 e finado en Valencia o 12 de marzo de 1993, foi un bispo católico navarro.

 Traxectoria 
Foi nomeado bispo auxiliar de Valencia o 15 de agosto de 1952, recibindo a ordenación episcopal o 26 de outubro de mans do arcebispo Marcelino Olaechea. O 27 de outubro de 1957 foi nomeado bispo de Mondoñedo. Participou en todas as sesións do Concilio Vaticano II sen ausentarse, xunto co cardeal Pericle Felici, ningún día dos que durou. Tomou posesión como bispo de Donostia o 10 de decembro de 1968.

Como bispo de Donostia publicou o 22 de novembro de 1970 unha carta pastoral co gallo do proceso de Burgos, asinada conxuntamente co administrador apostólico de Bilbao, José María Cirarda. Nela pedían que o xuízo non se celebrara baixo xustiza militar senón baixo tribunais ordinarios, e condenando toda violencia sen importar a súa orixe. Aínda que recibiron moitas críticas de sectores afíns ao réxime, a Conferencia Episcopal Española emitiu unha declaración de apoio aos prelados.

Cesou, por renuncia no cargo, o 17 de febreiro de 1979.

 Notas 

Categoría:Bispos da diocese de Mondoñedo
Categoría:Bispos católicos de España
Categoría:Nados en Bera
Categoría:Nados en 1903
Categoría:Finados en 1993
Categoría:Bispos da Igrexa católica latina
Categoría:Bispos católicos do século XX
Categoría:Participantes no Concilio Vaticano Segundo